Burgio pelkė

Burgio pelkė – pelkė, plytinti Plungės rajone, 6 kilometrai į vakarus nuo Alsėdžių. Plotas siekia 192 ha (pramoninis – 140 ha). Šiaurinėje dalyje telkšo Burgio, pietinėje – Burgalio ežerai. Į Burgio ežerą įteka Blinda, išteka Babrungo intakas Uošna.

Pelkės didesnioji dalis yra raistinė žemapelkė, viduryje – nedidelė raistinė aukštapelkė. Durpių klodo didžiausias storis 4,1 m, vidutinis 1,9 m. Durpių ištekliai XX a. antroje pusėje siekė 2,7 mln. m³, vidutinis susiskaidymas 27 %, vidutinis peleningumas 9,5 %, vidutinis drėgnumas 88 %. Po durpėmis yra iki 6,0 m storio sapropelio sluoksnis. Dugne smėlis, priesmėlis.

 Išnašos 

Kategorija:Lietuvos pelkės
Kategorija:Plungės rajono savivaldybė